El “Missatge secret!” tanca les activitats d’Animació Lectora d’octubre
2025-07-24

El mes d’octubre ha sigut de gran activitat per a la Biblioteca Infantil de Burjassot. No han faltat en aquest mes les activitats gratuïtes d’Animació Lectora, programades des de l’Institut Municipal de Cultura i Joventut de Burjassot, en les quals els xicotets usuaris d’aquest servei municipal han pogut conèixer un poc més el seu funcionament d’una manera divertida i lúdica.

Per tancar les activitats del mes, dimecres que ve 28 d’octubre tindrà lloc l’última de les activitats a partir de les 18 hores en la pròpia Biblioteca Infantil. “Missatge secret!” és el nom de l’activitat en la qual els pirates arribaran a aquest espai municipal per cercar un tresor. Però, en no trobar-ho, deixaran missatges per tota la biblioteca; missatges que els participants en l’activitat hauran de trobar per saber on està el tresor.

Amb aquesta activitat, a més que els xiquets coneguen els llibres i la seua ubicació en la biblioteca, també es fomenta el treball en equip i es desenvolupa l’agilitat visual dels participants.